Lav et referat af nedenstående tekst:

Tekst:
Når der tirsdag er borgermøde i Folkekirkens Hus på Gammel Torv i Aalborg, skal det blandt andet handle om parkeringspladser i den centrale midtby. TV2 Nord har i flere indslag fortalt om parkeringsforholdene. Formanden for Aalborg Midtbys Samråd og formanden for Aalborg City har allerede haft møde om parkering i byen. - Vi tog initiativ til mødet for at få afklaret vores holdninger til fremtidens udvikling i Aalborgs midtby, og det viste sig, at der er stor enighed om de overordnede linjer – også når det drejer sig om parkeringskapaciteten i byens centrum, siger Jørgen Andersen, der er formand for Aalborg Midtbys Samråd. Aalborg City har lavet en opgørelse over parkeringspladser, som de havde med på mødet. Opgørelsen viser, at der er kommet 650 flere p-pladser i midtbyen siden 2009. Aalborg Midtbys Samråd mener, at det negative fokus på parkeringsforholdene er med til at tale midtbyen ned. - Selvfølgelig er der problemer, det er vi ikke blinde for, men rent faktisk er der i lange perioder stor ledig kapacitet, siger Jørgen Andersen. Jørgen Andersen vil bruge aftenens borgermøde til at fortælle om Aalborg Samråds tanker. - Vi vil give vores bud på, hvordan vi helst ser, at fremtiden for midtbyen former sig, siger han.

Referat:
Parkeringsforholdene i Aalborg skal debatteres på et borgermøde i Aalborg tirsdag aften.